# name
'L'idioma que ens connecta a tots'. Els discursos sobre l'aprenentatge de l'anglès dels adolescents de Mataró

# metadata.dc.description.abstract[].value
La globalització i les repercussions lingüístiques dels processos que s'hi desenvolupen impacten de ple en els repertoris lingüístics dels adolescents catalans, significativament diferents dels de les generacions anteriors. Els adolescents d'avui dia estan marcats per la notable bilingüització català-castellà afavorida pel model de conjunció en català, pel pes creixent de l'anglès a l'àmbit acadèmic i del consum cultural i mediàtic, i per la convivència quotidiana amb llengües d'arreu del món arribades amb les noves immigracions. Mitjançant tècniques d'anàlisi del discurs, aquest article analitza com es reflecteix el paper preeminent de l'anglès en els discursos sobre les llengües dels joves catalans. En aquest sentit, s'arriba a la conclusió que els adolescents participen del «sentit comú» que dicta la «necessitat» d'aprendre anglès, i que justifiquen aquesta posició mitjançant arguments com ara la «utilitat» en l'accés al mercat de treball, el gran nombre de parlants i el caràcter «universal» de l'anglès. Així mateix, l'article tracta de posar en relació l'interès i les expectatives en l'aprenentatge de l'anglès amb el nivell socioeconòmic dels informants.

# metadata.dc.relation.ispartof[].value
Treballs de Sociolingüística Catalana, 2013, vol. 23, p. 205-233

# metadata.dc.rights[].value
cc-by-nc-nd (c) Flors Mas, Avel·lí, 2013

# metadata.dc.source[].value
Articles publicats en revistes (Filologia Catalana i Lingüística General)

# metadata.dc.title[].value
'L'idioma que ens connecta a tots'. Els discursos sobre l'aprenentatge de l'anglès dels adolescents de Mataró